Ja. Det er bedre for miljøet, at du anvender dit eget genanvendelige termokrus. Vi kan ikke komme uden om, at engangsmateriale er en belastning for miljøet. Der bruges milliarder af kroner og en masse unødvendige ressourcer på engangskrus.
Det er især på kaffe to-go, at der bliver brugt engangskopper. Når du har dit eget termokrus, er du med til at skåne miljøet og mindske brugen af pap og plastik.
Flere af de daglige kaffeudbydere tillader dig endda at fylde dit eget krus med kaffe. Hos flere af udbyderne får du endda rabat på din kaffe, hvis du medbringer eget krus. Det får du blandt andet hos 7/11 og Starbucks.